**Regulament privind organizarea și desfășurarea activității**

**de utilizare a sistemului antiplagiat pentru verificarea lucrărilor de licență și masterat**

Etapele activității de verificare a lucrărilor de licență/masterat:

1. Textul final al lucrării, pregătit în vederea susținerii, trebuie să fie depus pentru a fi verificat de sistemul antiplagiat cu cel puțin 30 de zile înainte de termenul stabilit pentru susținerea lucrării.

**Pentru a evita aglomerarea din ultimile zile, lucrările de licență/disertațiile de masterat vor fi transmise din timp, cu respectarea termenelor stabilite odată cu Metodologia examentului de licență.**

**Decanatele vor furniza Bibliotecii liste cu studenții care urmează a susține examene de finalizare de studii de licență/masterat, liste care vor conține numărul matricol, numele studentului, titlul lucrării ce urmează a fi verificată și numele conducătoului/îndrumătorului.**

2. Textul lucrării trebuie să fie în format DOC, DOCX (Microsoft Word) sau PDF (versiunea editabilă).

3. Documentele ce vor fi analizate vor fi trimise spre verificare folosindu-se adrese de mail instituționale și vor fi însoțite de următoarele informații: nume și prenume student, număr matricol, titlul lucrării, conducătorul științific, îndrumătorul științific.

**biblioteca@umfcd.ro**

**!Atenție: Nu vor fi analizate lucrările trimise de pe adrese personale sau cele fără informațiile descriptive**

4. Lucrările de licență și disertațiile de masterat **se verifică, în forma finala, de maxim două ori.**

5. Operatorul de sistem (se va desemna o persoană responsabilă pentru fiecare Facultate) va introduce textul în vederea analizei antiplagiat. Pentru fiecare lucrare verificată se va genera un Raport de similitudine.

6. Operatorul de sistem trebuie să examineze Raportul de Similitudine din punct de vedere al apariţiei în lucrare a unor împrumuturi neautorizate.

În cazul lucrărilor de licență și disertațiilor de masterat limitele admise pentru coeficienții de similitudine sunt:

a. **coeficientul de similitudine 1** (toate frazele descoperite de sistem în alte documente citate) să nu depăşeşească 25%,

b. **coeficientul de similitudine 2** (frazele a căror lungime depășește 25 de cuvinte) să nu depăşească 5%.

**!Atenție: Operatorul de sistem nu evaluează originalitatea lucrării!**

7. Raportul de similitudine conține toate datele necesare pentru stabilirea originalității lucrării de către coordonatorul lucrării de licență/disertației, singurul în măsură să efectueze o analiză a împrumuturilor sesizate de sistemul Antiplagiat.

8. Raportul de similitudine va fi primit de către student/masterand/solicitant pe e-mail, va fi tipărit de către autorul lucrării, vizat de coordonator/îndrumător și atașat lucrării finale.

9. În cazul unui Raport care depășește coeficienții de similitudine acceptați, lucrarea necesită o revizuire, urmând să fie supusă ulterior întregii proceduri de verificare.

10. În cazul verificărilor suplimentare, neincluse în verificările standard, gratuite (2 verificări per student/masterand), solicitanții trebuie să achite o taxă de 50 de lei/document.

**Documente de referinţă:**

Legea Educației Naționale nr. 1/2011

Legea nr. 206/204 privind buna conduită în cercetarea științifică, dezvoltarea tehnologică și inovare

Carta Universității de Medicină și Farmacie Carol Davila București

Codul de Etică și Deontologie Profesională

Strategia de prevenire și combatere a fenomenului de plagiat în Universitatea de Medicină și Farmacie "Carol Davila" din București

www.sistemantiplagiat.ro